CELEX: 32022D0620
Language: el
Date: 2022-04-07 00:00:00
Title: Απόφαση (ΕΕ) 2022/620 του Συμβουλίου της 7ης Απριλίου 2022 για τον διορισμό ενός τακτικού μέλους στην Επιτροπή των Περιφερειών, κατόπιν προτάσεως της Ομοσπονδιακής Δημοκρατίας της Γερμανίας

13.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 115/73
               
            
         ΑΠΟΦΑΣΗ (ΕΕ) 2022/620 ΤΟΥ ΣΥΜΒΟΥΛΙΟΥ
         της 7ης Απριλίου 2022
         για τον διορισμό ενός τακτικού μέλους στην Επιτροπή των Περιφερειών, κατόπιν προτάσεως της Ομοσπονδιακής Δημοκρατίας της Γερμανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της γερμανικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 300 παράγραφος 3 της Συνθήκης, η Επιτροπή των Περιφερειών απαρτίζεται από αντιπροσώπους των οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 10 Δεκεμβρίου 2019, το Συμβούλιο εξέδωσε την απόφαση (ΕΕ) 2019/2157 (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025.
                  
               
                     (3)
                  
                  
                     Μία θέση τακτικού μέλους στην Επιτροπή των Περιφερειών έμεινε κενή λόγω της παραίτησης του κ. Mark WEINMEISTER.
                  
               
                     (4)
                  
                  
                     Η γερμανική κυβέρνηση πρότεινε τον κ. Uwe BECKER, εκπρόσωπο περιφερειακής αρχής που ευθύνεται πολιτικώς έναντι εκλεγμένης συνέλευσης, Staatsekretär für Europaangelegenheiten, politische Verantwortung gegenüber dem Hessischen Landtag (Υφυπουργός Ευρωπαϊκών Υποθέσεων, ευθύνεται πολιτικώς έναντι του Κοινοβουλίου του ομόσπονδου κράτους της Έσσης), ως τακτικό μέλος της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Uwe BECKER, εκπρόσωπος περιφερειακής αρχής που ευθύνεται πολιτικώς έναντι εκλεγμένης συνέλευσης, Staatsekretär für Europaangelegenheiten, politische Verantwortung gegenüber dem Hessischen Landtag (Υφυπουργός Ευρωπαϊκών Υποθέσεων, ευθύνεται πολιτικώς έναντι του Κοινοβουλίου του ομόσπονδου κράτους της Έσσης), διορίζεται τακτικό μέλος της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 7 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J. DENORMANDIE
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2019/2157 του Συμβουλίου, της 10ης Δεκεμβρίου 2019, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 327 της 17.12.2019, σ. 78).